**FIȘA MĂSURII M1**

**Denumirea măsurii**: Acțiuni de dobândire de competențe și formare profesională

**CODUL Măsurii: M1 / 1C**

**Tipul măsurii:** □ INVESTIȚII

**X SERVICII**

□ SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL.**

Populația ocupată din teritoriul GAL Regiunea Rediu Prajeni este implicată, într-o proporție ridicată în agricultura de subzistență și semisubzistență. Datorită lipsei unor programe locale adecvate de pregătire profesională, conducătorii de ferme, in special managerii exploatațiilor mici și mijlocii, nu au studii în domeniu și se lucrează foarte mult după cunoștințe rudimentare, nefiind la curent cu actualele metode și tehnologii de performanță în agricultură.

Măsura va sprijini îmbunătățirea competențelor și cunoștințelor de bază precum și diseminarea rezultatelor cercetării și inovării, prin acțiuni de formare profesională și dobândire de cunoștințe pe diferite teme de interes, metode și practici, în rândul fermierilor și a persoanelor angajate în sectoarele agricol, alimentar și silvic precum și altor actori economici care sunt IMM-uri și care își desfășoară activitatea în zona rurală Rediu Prăjeni, în vederea dobândirii de informaţii şi cunoştinţe relevante care să permită gospodărirea şi gestionarea durabilă a terenurilor și a resurselor agricole şi forestiere din teritoriu, de către cei implicaţi în derularea acestui tip de activităţi.

Formarea profesională și dobândirea de competențe vor sprijini: măsurile de restructurare şi modernizare a exploataţiilor în vederea creşterii competitivităţii şi productivităţii, un management bun al exploataţiilor conduse de tinerii fermieri, fermierii mici si cei de familie şi adoptarea de practici în concordanță cu normele de mediul.

Creşterea calităţii managementului la nivelul exploatațiilor, cunoştinţele şi informaţiile noi referitoare la procesarea şi comercializarea produselor agricole şi forestiere vor contribui de asemenea la îmbunătăţirea condiţiilor de viaţă, la reducerea şomajului în teritoriu, la creșterea potențialului sectorului agricol și a economiei rurale în general, care este insuficient exploatată.

**Obiective de dezvoltare rurală** la care contribuie Masura M1, conform Reg. (UE) nr. 1305/2013, art. 4. sunt:

* favorizarea competitivității agriculturii;
* asigurarea gestionării durabile a resurselor naturale și combaterea schimbărilor climatice;
* obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă.

**Obiectivele specifice** ale măsurii M1 sunt:

- acces la informații și cunoștințe în rândul fermierilor;

- dezvoltarea competențelor și activităților fermierilor;

- îmbunătățirea condițiilor de viață şi reducerea şomajului în zonele rurale;

- stimularea revenirii/rămânerii în țară a persoanelor din mediul rural care desfășoară activități agricole;

- creșterea calității producției agricole;

- inovarea și tehnologizarea agriculturii din teritoriul GAL Regiunea Rediu Prajeni.

Măsura contribuie la prioritatea **P1** „Încurajarea transferului de cunoștințe și a inovării în agricultură, silvicultură și în zonele rurale”, prevăzuta la art. 5, Reg. (UE) nr. 1305/2013.

Măsura corespunde obiectivelor **art. 14 din Reg. (UE) nr. 1305/2013**, respectiv: „Transfer de cunoștințe și acțiuni de informare (1) În cadrul acestei măsuri se acordă sprijin pentru acțiuni de formare profesională și de dobândire de competențe, activități demonstrative și acțiuni de informare. Acțiunile de formare profesională și de dobândire de competențe pot include cursuri de formare, ateliere de lucru și îndrumare profesională”.

Măsura contribuie la Domeniul de intervenție **1C) „**Încurajarea învățării pe tot parcursul vieții și a formării profesionale în sectoarele agricol și forestier”, prevăzut la art. 5, alin.1, lit.(c) al Reg. (UE) nr. 1305/2013.

Măsura contribuie la obiectivele transversale legate de inovare, de protecția mediului și de atenuarea schimbărilor climatice și de adaptarea la acestea, in conformitate cu prevederile art. 5 din Reg. (UE) nr. 1305/2013.

Complementaritatea cu alte măsuri din SDL: M2 (DI: 2A), M3 (DI: 2A), M4 (DI: 2B).

**Se respectă criteriul de selecție CS 4.2. complementaritatea investițiilor propuse în SDL)**

Sinergia cu alte măsuri din SDL: -.

**2. Valoarea adăugată a măsurii**

Prin măsura propusă se stimulează inovarea, se imbunatățește calitatea vieții în teritoriul GAL Regiunea Rediu Prăjeni, se consolidează identitatea locală a acestui teritoriu, se crează și se pastrează locuri de muncă, crește competitivitatea la nivel local.

Măsura se adresează în primul rând tinerilor fermieri și fermierilor care activează în ferme mici, beneficiari ai măsurilor finanțate în cadrul priorității P2, dar și tuturor fermierilor și persoanelor angajate în sectoarele agricol, alimentar și silvic precum și altor actori economici care sunt IMM-uri și care își desfășoară activitatea în zona rurală Rediu Prăjeni. De asemenea, măsura M1 va contribui la dezvoltarea teritoriului prin creșterea gradului de cunoaștere în sectoarele de activitate vizate.

Transferul de cunoştinţe şi informarea, formarea şi dobândirea de aptitudini au un rol important în cadrul Strategiei de Dezvoltare Locală a teritoriului GAL Regiunea Rediu Prajeni, deoarece acestea sprijină inovarea şi facilitează dezvoltarea, prin înţelegerea şi asumarea de către fermieri a angajamentelor privind protecţia mediului, folosirea de produse sau tehnologii noi pentru a îmbunătăţi sistemele de producție, pentru o mai bună protejare a mediului și adaptare la schimbările climatice.

Cursurile de formare pot stimula inovarea inclusiv prin cooptarea de practicieni inovatori care pot acţiona ca factori de diseminare pentru fermierii din jur. Interacţiunile de grup, schimburile de experienţă, practicile şi ideile pot acţiona ca un catalizator pentru procesul de inovare. Prin expunerea la noi idei, metode şi principii, prin interacţiune şi învăţare, fermierii devin mai bine pregătiţi, mai receptivi la noi idei şi concepte şi mai înclinaţi să aplice tehnologii şi practici inovatoare în domeniul lor de activitate.

**3. Trimiteri la alte acte legislative:**

Legislație UE: •Regulamentul (UE) Nr. 1305/2013; •Regulamentul de implementare (UE) nr. 808/2014; •Regulamentul delegat (UE) nr.807/2014; •Regulamentul (UE) nr. 1303/2013; •Regulamentul (UE) Nr. 1336/2013 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții.

Legislație Națională:

• Ordonanţă de Urgenţă a Guvernului (OUG) Nr. 34 /2006 cu modificările și completările ulterioare; • Hotărârea de Guvern (HG) Nr. 925/2006; •Ordonanţa de urgenţă a Guvernului nr. 34/2006; • Legea Nr. 31/1990 cu modificările și completările ulterioare; •Ordonanța de Guvern (OG) Nr. 26/2000 cu modificările și completările ulterioare; •Ordonanţă de Urgenţă a Guvernului (OUG) Nr. 44/2008 cu modificările și completările ulterioare; •Legea Nr. 1/2011 a educaţiei naţionale cu modificările și completările ulterioare; •Ordonanţa de Guvern (OG) Nr. 8 din 23 ianuarie 2013 cu modificările și completările ulterioare;

• Alte acte normative aplicabile în domeniul fiscal.

**4. Beneficiari direcți/indirecți (grup țintă)**

Beneficiarii direcţi sunt entităţi publice sau private care activeaza în domeniul formării profesionale a adulţilor şi care indeplinesc criteriile de eligibilitate şi de selecţie.

Beneficiarii indirecți sunt tinerii fermieri și fermierii care activează în ferme mici, beneficiari ai măsurilor finanțate în cadrul priorității P2, dar și fermieri/ persoane angajate în sectoarele agricol, alimentar și silvic precum și altor actori economici care sunt IMM-uri și care își desfășoară activitatea sau au domiciliul în zona rurală Rediu Prăjeni.

Furnizarea acţiunilor de formare profesională și dobândire a cunoștințelor se va realiza pe baza principiului egalităţii de şanse fără a fi permisă nici un fel de discriminare, pentru tineri, femei, persoane în varstă, persoane cu dizabilități, membrii minorităților.

**5. Tip de sprijin**

Tipurile de sprijin, în conformitate cu prevederile art. 67 ale Reg.(UE) nr.1303/ 2013constau în: rambursarea costurilor eligibile suportate și plătite efectiv de solicitant.

**6. Tipuri de acțiuni eligibile și neeligibile**

Acțiuni eligibile:

1.Cursurile de formare profesională de scurtă durată (inițiere, perfecționare), acțiuni de dobândire de competențe în domeniul agricol, agro-alimentar și silvic, cu perioade diferențiate de pregătire, în funcţie de tematica programului de formare profesională:

a) Îmbunătățirea cunoștințelor fermierilor în scopul practicării de tehnici și tehnologii agricole și inovative, inclusiv ca urmare a rezultatelor cercetării.

b) Îmbunătățirea cunoștințelor legate de standarde comunitare la nivelul fermei, gestionarea gunoiului de grajd, îmbunătățirea calității producției.

c) Diversificarea activităților în exploatațiile agricole.

d) Dobândirea și îmbunătățirea cunoștințelor privind managementul durabil al terenurilor agricole, însușirea cunoștințelor privind implementarea angajamentelor de agro-mediu, climă și agricultură ecologică, care să vizeze cel puţin aspectele legate de completarea şi depunerea angajamentelor şi cererilor de plată, măsurile de management aplicabile la nivelul fermei, necesare pentru conformarea la cerinţele de bază şi la cerinţele specifice ale angajamentelor, precum și însușirea de metode de producție compatibile cu întreținerea și ameliorarea peisajului, respectiv protecția mediului și adaptarea la efectele schimbărilor climatice și reducerea concentrației de GES din atmosferă.

e) Managementul general al fermei (contabilitate, marketing, cunoștințe TIC etc).

Poate fi finanțat orice tip de curs pentru care, în cadrul cererii de finanțare, este demonstrată necesitatea acestuia pentru teritoriu și potențialii beneficiari.

Acțiuni neeligibile:

- costurile legate de cursuri de formare profesională care fac parte din programul de educație sau sisteme de învătământ secundar și superior;

- costurile legate de cursuri de formare profesională finanțate prin alte programe;

- costurile cu investițiile;

-

Toate cheltuielile trebuie să fie rezonabile, justificate şi să corespundă principiilor unei bune gestionări financiare, în special din punct de vedere al raportului preţ-calitate.

Tipurile de acțiuni eligibile și neeligibile, vor ține cont de cel puțin următoarele: •art. 65 din Reg. (UE) nr. 1303/2013; •art. 69(3) din Reg. (UE) nr. 1303/2013; •art. 45 din Reg. (UE) nr. 1305/2013; •art. 13 din Reg. (UE) nr. 807/2014; •prevederile din PNDR – cap. 8.1 și fișa tehnică a sub-măsurii 19.2; •aspectele privind demarcarea și complementaritatea operațiunilor; •respectarea schemei de ajutor de minimis (dacă este cazul).

**7. Condiții de eligibilitate**

1. Solicitantul se încadrează în categoria de beneficiari eligibili;

1. Solicitantul este persoană juridică, constituită în conformitate cu legislaţia în vigoare

în România;

3. Solicitantul are prevăzut în obiectul de activitate activități specifice domeniului de

formare profesională;

4.Solicitantul dispune de personal calificat, propriu sau cooptat in domeniile corespunzatoare tematicilor prevazute;

5. Solicitantul dovedește experiență anterioară relevantă în proiecte de formare

profesională;

6.Solicitantul dispune de capacitate tehnică şi financiară necesare derulării activităţilor

specifice;

7. Solicitantul nu este în stare de faliment ori lichidare;

8. Solicitantul şi-a îndeplinit obligaţiile de plată a impozitelor, taxelor şi contribuţiilor de

asigurări sociale către bugetul de stat;9. Persoanele beneficiare ale actiunilor de formare profesionala trebuie sa faca parte din grupul tinta si sa isi desfasoare activitatea sau sa aiba domiciliul pe teritoriul GAL Regiunea Rediu-Prajeni;

10. Solicitantul trebuie sa demonstreze prin activitatile propuse si cerintele formulate pentru resursele umane alocate acestora, oportunitatea si necesitatea proiectului;

11. In cadrul actiunilor propuse se va avea in vedere diseminarea informatiilor privind oviectrivele transversale inovare, mediu, clima prevazute in SDL.

**8. Criterii de selecție**

1) Caracteristici privind nivelul calitativ și tehnic cu privire la curricula cursului, experiența și/sau calificarea trainerilor;

2) Proiectul propune implementarea eficienta și accelerata a acestuia;

3) Proiectul este realizat in parteneriat cu asociații reprezentative la nivel național și instituții de învățământ și/sau instituții de cercetare dezvoltare, în cadrul lansării propunerilor de proiecte;

4) Proiectul propune adaptarea si detalierea tematicii generale stabilite la nevoile grupului țintă din teritoriul GAL Regiunea Rediu-Prajeni;

5) Proiectul propune utilizarea eficienta a fondurilor;

6) Proiectul propune instruirea/ formarea profesionala a cel putin 40 de persoane.

**9. Sume (aplicabile) și rata sprijinului**

Sprijinului public nerambursabil din totalul cheltuielilor eligibile este de 100% din totalul cheltuielilor eligibile. Valoarea eligibilă aferentă unui proiect va fi de maxim 200.000 euro (sumă nerambursabilă). **Intensitatea sprijinului va fi de 100% pentru investiții negeneratoare de venit**. Se vor aplica regulile de ajutor de minimis în vigoare, conform prevederilor Regulamentului UE nr. 1407/2013.

Alocarea financiară a măsurii M1 este de 100% din alocarea totală a Priorității 1.

**10. Indicatori de monitorizare:** Numărul total al participanților instruițirul total al participanților instruiți.